31/07/2018 | Administración LocalMunicipal
Cabanas
Aprobación definitiva da Ordenanza do imposto sobre actividades económicas

ANUNCIO Aprobación definitiva da modificación da Ordenanza Fiscal n.º 4, Reguladora do Imposto sobre Actividades Económicas Aprobada inicialmente na sesión Plenaria ordinaria de data 30 de maio de 2018 a modificación da Ordenanza Fiscal n.º 5, Reguladora do Imposto sobre Actividades Económicas e sometida a información pública no Boletín Oficial da Provincia da Coruña n.º 106, do 6 de xuño de 2018, polo prazo de trinta días, sen terse presentado alegacións á mesma, elévase automaticamente a definitivo o acordo inicial, publicándose integramente o texto da Ordenanza no Boletín Oficial da Provincia da Coruña, no cumprimento do establecido no artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Contra a aprobación definitiva poderá interpoñerse recurso contencioso-administrativo nos termos establecidos na Lei 29/1998, do 13 de xullo, Reguladora da Xurisdición Contencioso-Administrativa. “ORDENANZA FISCAL NÚMERO 4, REGULADORA DO IMPOSTO SOBRE ACTIVIDADES ECONÓMICAS Artigo 1.º.–Fundamento legal. No uso das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, sobre potestade normativa en materia de tributos locais e, de conformidade co establecido nos artigos 15 e seguintes, 59.1. b) e 78 e seguintes, todos eles do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLFL), regúlase mediante a presente Ordenanza fiscal o exercicio das facultades deste Concello sobre o Imposto sobre Actividades Económicas. Artigo 2.º.–Natureza e feito impoñible.1.–O Imposto sobre Actividades Económicas, é un tributo directo de carácter real, no que o feito impoñible está constituído polo mero exercicio neste Concello de actividades empresariais, profesionais ou artísticas, exérzanse ou non en local determinado e se atopen ou non especificadas nas tarifas do Imposto.2.–Considéranse, aos efectos deste Imposto, actividades empresariais, cando teñan carácter independente, as gandeiras, extractivas, industriais, comerciais e de servizos. Non teñen, por conseguinte, tal consideración as actividades agrícolas, as gandeiras dependentes, as forestais e as pesqueiras, non constituíndo feito impoñíbel polo imposto o exercicio de calquera delas. Aos efectos do previsto no parágrafo anterior, terá a consideración de actividade gandeira independente, o conxunto de cabezas de gando que se atope comprendido nalgún dos casos seguintes: a) Que se paste ou se alimente fundamentalmente en terras que non sexan explotadas agrícola ou forestalmente polo dono do gando. b) O estabulado fóra das fincas rústicas. c) O trashumante ou trasterminante. d) Aquel que se alimente fundamentalmente con pensos non producidos na finca na que se críe.3.–Considérase que unha actividade se exerce con carácter empresarial, profesional ou artístico, cando supoña a ordenación por conta propia de medios de produción e/ou de recursos humanos, coa finalidade de intervir na produción ou distribución de bens ou servizos.4.–O contido das actividades gravadas está definido nas tarifas do Imposto.5.–O exercicio das actividades gravadas probarase por calquera medio admisible en dereito e, en particular, polos contemplados no art.3 do Código de Comercio. Artigo 3.º.–Supostos de non suxeición. Non constitúe feito impoñible neste imposto o exercicio das seguintes actividades referidas no artigo 81 do Texto Refundido da Lei Reguladora das Facendas Locais. Artigo 4.º.–Exencións. Están exentos do imposto as Entidades e suxeitos pasivos que dispón o artigo 82 do Texto Refundido da Lei Reguladora das Facendas Locais, nos termos establecidos no devandito artigo. Artigo 5.º.–Bonificacións. Aparte das bonificacións previstas no art.88.1 do R. D. Lexislativo 2/2004, poderán gozar de bonificacións acumulables na cota do imposto: a) Os suxeitos pasivos que inicien o exercicio de calquera actividade empresarial, e tributen por cota municipal, a partir do momento de entrada en vigor da presente Ordenanza, durante os cinco anos de actividade seguintes ao de conclusión do segundo período impositivo de desenvolvemento desta, de acordo coa seguinte táboa: A aplicación da bonificación requirirá que a actividade económica non se exercese anteriormente baixo outra titularidade dentro do termo municipal. Entenderase que a actividade se exerceu anteriormente baixo outra titularidade, entre outros, nos supostos de fusión, escisión ou achega de ramas de actividade. O período de aplicación da bonificación caducará transcorridos cinco anos desde a finalización da exención prevista no parágrafo b) do apartado 1 do art.82 do TRLFL. A bonificación aplicarase á cota tributaria, integrada pola cota da tarifa ponderada polo coeficiente de ponderación establecido no art.8 da presente ordenanza e o coeficiente de situación fiscal previsto no art.9. No suposto de que resulte aplicable a bonificación a que alude o parágrafo a) do apartado 1 do art.88 do Real Decreto Lexislativo 2/2004, a bonificación prevista nesta letra aplicarase á cota resultante de aplicar a bonificación do citado parágrafo do apartado 1. A bonificación establecida neste artigo é de natureza regrada e terá carácter rogado, debendo ser solicitada expresamente polo suxeito pasivo ante a entidade local que teña asumida a xestión tributaria do imposto, debendo achegarse ó tempo de presenta-la solicitude de bonificación, copia da declaración de alta do suxeito pasivo na matrícula do imposto. b) Os suxeitos pasivos que tributen por cota municipal e que teñan incrementado o seu número de traballadores con contrato indefinido medio anual durante o período impositivo inmediato anterior ao da aplicación da bonificación, en relación co período anterior a aquel, gozarán da seguinte bonificación sobre a cota tributaria: A documentación acreditativa será a seguinte: – Certificado/s da Tesourería Xeral da Seguridade Social da vida laboral da empresa, acreditativo dos extremos especificados neste artigo e apartado. – Fotocopia dos contratos laborais dos traballadores contratados no período impositivo inmediato anterior ao de aplicación da bonificación. c) Bonificación fomento implantación e fixación de empresas no territorio municipal.1. Ao abeiro do establecido no artigo 88.2 do Texto Refundido da Lei Reguladoras de Facendas Locais, gozarán dunha bonificación da cota íntegra do imposto aquelas actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, cumprindo as seguintes condicións mínimas: – As actividades económicas deberán estar implantadas no Polígono Industrial de Vilar do Colo e ha de constituír o centro de traballo no que se adoptan as medidas de fomento do emprego. – Unicamente procederá a declaración de interese municipal para a implantación dunha nova actividade económica, entendendo por tal aquela que conleve a edificación en solares baleiros, ou ben a ampliación de instalacións ou edificacións de industrias existentes, sempre e cando conleve a creación de novo emprego. – Acreditación da alta no Censo de Actividades Económicas, mediante a presentación do modelo 036 ou equivalente. – A actividade deberá contar con todas as licenzas ou permisos de actividade sectoriais precisos, así como contar, en todo caso, coa licenza de obras das edificacións dentro da parcela obxecto de bonificación e de primeira ocupación. – Deberá acreditarse ter solicitada a alta das novas construcións na Dirección Xeral do Catastro. – Estar ao corrente no pago de tódolos tributos municipais, autonómicos e estatais, e obrigas coa Seguridade Social.2. Para poder gozar desta bonificación, as empresas interesadas deberán achegar a correspondente solicitude de concesión de especial interese ou utilidade municipal por concorrer circunstancias de fomento do emprego no Concello de Cabanas, acompañada da seguinte documentación: 2.1. Memoria explicativa da solicitude na que se acrediten os seguintes aspectos. – Situación da actividade, indicando o número de referencia catastral. – Descrición da actividade económica, indicando os procesos produtivos que se van a desenvolver na parcela. – Número de traballadores da actividade que teñan como centro de traballo as instalacións da parcela indicada. No suposto de solicitarse a bonificación por ampliación de instalacións, indicarase o número de traballadores existentes antes e despois da mesma. Haberá que xustificar a inexistencia de relación laboral dos traballadores coa persoa física ou xurídica contratante nos seis meses anteriores á contratación. Para o cálculo dos postos de traballo estes deben supoñer a ocupación permanente de postos de traballo de nova creación a tempo completo. No caso de seren a tempo parcial o seu cálculo levarase a cabo mediante a equivalencia destes con postos de trabalo a tempo completo. – Indicación e descrición das autorizacións sectoriais precisos para o desenvolvemento da actividade económica, indicando, no seu caso, o número de inscrición en rexistros autonómicos ou estatais. – Indicación da data de concesión da licenza de obra polo Concello e no seu caso, de primeira ocupación, así como comezo da nova actividade, ou no caso de ampliación de instalacións, a das novas instalacións.2.2. Certificado en vigor expedido pola Axencia Estatal de Administración Tributaria de que a empresa está ao corrente coas súas obrigas tributarias.2.3. Certificado en vigor expedido pola Tesouraría Xeral da Seguridade Social de que a empresa está ao corrente coas súas obrigas.2.4. Acreditación da presentación do modelo de alta das novas construcións e instalacións na Dirección Xeral do Catastro.2.5. Acreditación do número de postos de traballo creados mediante a aportación da seguinte documentación: – Copia dos contratos de traballo dos novos traballadores, no que quede acreditado que o centro de traballo correspóndese co inmoble para o que se solicita a bonificación. – Copia modelos RNT do derradeiro exercicio económico dos novos traballadores. – Certificado de vida laboral dos traballadores.3. O prazo para a presentación da solicitude será dun ano, contado a partires da notificación da concesión de licenza de primeira ocupación, transcorrido o cal, non haberá lugar á concesión dos traballadores.4. A porcentaxe de bonificación á que dará lugar a concesión de declaración de utilidade de especial interese ou utilidade municipal será a seguinte, en función da acreditación do número de novos postos de traballo creados. – Até 10 postos de traballo creados: 50%. – De 11 a 20 postos de traballo creados: 75%. – Máis de 20 postos de traballo creados: 95%. 5. Unha vez informada a solicitude por Secretaría-Intervención formularase proposta ao Pleno da Corporación, aos efectos de determinar se concorren as circunstancias para a declaración de especial interese ou utilidade municipal, que se acordará por maioría simple.6. A bonificación concedida terá unha duración de tres períodos impositivos, sendo o primeiro no que surta efectos o inmediatamente seguinte á data de concesión polo Pleno da declaración de especial interese ou utilidade municipal. O emprego comprometido deberá manterse, cando menos, durante un período de tres anos desde o inicio ou ampliación da actividade polo suxeito pasivo. Tal circunstancia deberá ser acreditada por esta ante a os servizos tributarios do Concello dentro dos 15 días hábiles seguintes ao remate de cada ano natural no que se gozou da bonificación. O incumprimento dos requisitos precisos dará lugar ao inicio do correspondente expediente de reintegro. Artigo 6.º.–Suxeitos pasivos. Son suxeitos pasivos deste imposto as persoas físicas ou xurídicas e as entidades ás que se refire o art.35.4 da Lei 58/2003, Xeral Tributaria, sempre que realizan neste termo municipal calquera das actividades que orixinan o feito impoñible. Artigo 7.º.–Cota tributaria e tarifas.1.–A cota tributaria será a resultante de aplicar as tarifas do Imposto, de acordo cos preceptos contidos no R. D. Lexislativo 2/2004 e nas disposicións que a complementen e desenvolvan, e os coeficientes e bonificacións previstos por Lei e, no seu caso, acordados polo Concello e regulados na Ordenanza.2.–As tarifas do imposto regularanse polo establecido no art.85 do R. D. Lexislativo 2/2004 que sinala o réxime de aprobación, exacción e modificación das tarifas municipais, provinciais e nacionais do Imposto. Artigo 8.º.–Coeficientes de ponderación. De conformidade co previsto no artigo 86 do R. D. Lexislativo 2/2004, sobre as cotas municipais, provinciais e nacionais fixadas nas tarifas do Imposto, aplicarase, en todo caso, un coeficiente de ponderación determinado en función do importe neto de cifra de negocios do suxeito pasivo, segundo o cadro establecido en dito artigo. Artigo 9.º.–Coeficientes de situación.1.–Aos efectos previstos para a aplicación da escala de coeficientes que ponderan a situación física do local do apartado 4 seguinte, atenderase á categoría da zona desta ordenanza.2.–As vías e tramos de vías públicas que non aparezan sinaladas no citado apartado serán consideradas como da categoría co coeficiente máis baixo, permanecendo así cualificadas ata o 1 de xaneiro do ano seguinte a aquel en que se aprobe polo Pleno da Corporación á categoría correspondente e se inclúa no índice de vías públicas.3.–Para todas as actividades exercidas neste termo municipal, e suxeitas ao Imposto de Actividades Económicas, establécense sobre as cotas modificadas pola aplicación do coeficiente de ponderación previsto no artigo 86 do Texto Refundido da Lei Reguladora de Facendas Locais, atendendo á categoría da vía pública onde radique, a aplicación da seguinte escala de coeficientes de situación fiscal: A zona Industrial será a comprendida no polígono de Vilar do Colo; a zona 1 comprende o Paseo Magdalena, rúa Areal e estrada N-651 en Peón (Laraxe) e resto comprende as restantes rúas do Concello 4.–A aquelas actividades que tributen por cotas provinciais ou nacionais, non lles serán aplicables nin o coeficiente de ponderación nin o coeficiente de situación fiscal regulados nesta ordenanza. Artigo 10.º.–Período impositivo e de reporte.1.–O período impositivo coincide co ano natural, agás cando se trate de declaracións de alta, en cuxo caso, abranguerá desde a data de comezo da actividade ata o final do ano natural.2.–O imposto reportarase o primeiro día do período impositivo e as cotas serán irredutibles, agás: a) Cando nos casos de declaración de alta o día de comezo da actividade non coincida co ano natural, en cuxo caso as cotas calcularanse proporcionalmente ao número de trimestres naturais que restan para finalizar o ano, incluído o de comezo do exercicio da actividade. b) Nos casos de baixa por cese no exercicio da actividade, en cuxo caso as cotas serán rateables por trimestres naturais, excluído aquel en que se produza dito cese. A tal fin, os suxeitos pasivos poderán solicitar a devolución da parte da cota correspondente aos primeiros trimestres naturais nos que non se exercera a actividade.3.–Tratándose de espectáculos, cando as cotas estean establecidas por actuacións illadas, o reporte prodúcese pola realización de cada unha delas, debéndose presentar as correspondentes declaracións na forma en que se estableza regulamentariamente. Artigo 11.º.–Normas de xestión do imposto.1. A xestión tributaria e matrícula do imposto axustarase o disposto nos artigos 90 e 91 do Texto Refundido da Lei Reguladora das Facendas Locais e normas complementarias.2. A vista da delegación efectuada polo Concello na Excma. Deputación Provincial, as solicitudes para o recoñecemento de beneficios fiscais de carácter rogado presentaranse para o efecto nas oficinas de xestión, recadación e inspección tributaria da Excma. Deputación Provincial da Coruña, acompañada da documentación acreditativa do cumprimento dos requisitos esixidos. Artigo 12.º.–Infracción e sancións. En todo o relativo á cualificación de infraccións tributarias, así como das sancións que a estas correspondan en cada caso, aplicarase o réxime regulado na Lei Xeral Tributaria, e disposicións sobre a materia. Disposición final A presente Ordenanza Fiscal, modificada polo Pleno da Corporación en sesión celebrada en data 30 de maio de 2018, entrará en vigor ao día seguinte da súa publicación no Boletín Oficial da Provincia e comezará a aplicarse a partires do 1 de xaneiro de 2019, permanecendo en vigor ata a súa modificación ou derrogación expresa.” Cabanas, 24 de xullo de 2018. O alcalde, Germán Castrillón Permuy